తన్మయ్ అగర్వాల్

తన్మయ్ ధరంచంద్ అగర్వాల్, తెలంగాణకు చెందిన క్రికెట్ క్రీడాకారుడు. హైదరాబాదు తరపున ఆడుతున్నాడు. లెఫ్ట్ హ్యాండ్ టాప్-ఆర్డర్ బ్యాట్స్‌మెన్ అయిన తన్మయ్ అండర్-14, అండర్-16, అండర్-19, అండర్-22, అండర్-25 వంటి వివిధ ఏజ్-గ్రూప్ స్థాయిలలో హైదరాబాద్‌కు ప్రాతినిధ్యం వహించాడు. 2014లో హైదరాబాద్ తరపున ఫస్ట్ క్లాస్, లిస్ట్ ఎ క్రికెట్ అరంగేట్రం చేసిన తొలి మ్యాచ్ లలోనే రెండింటిలోనూ సెంచరీలు సాధించాడు. ప్రస్తుతం హైదరాబాద్ క్రికెట్ జట్టుకు నాయకత్వం వహిస్తున్నాడు.

2017 ఫిబ్రవలో 2017 ఇండియన్ ప్రీమియర్ లీగ్ కోసం సన్‌రైజర్స్ హైదరాబాద్ జట్టు తన్మయ్ ను 10 లక్షలకు కొనుగోలు చేసింది. 2018 జనవరిలో, 2018 ఐపిఎల్ వేలంలో సన్‌రైజర్స్ హైదరాబాద్ కొనుగోలు చేసింది.

జననం 
తన్మయ్ అగర్వాల్ 1995 మే 3న తెలంగాణ రాష్ట్రం, హైదరాబాదులో జన్మించాడు.

క్రికెట్ రంగం

ఫస్ట్-క్లాస్ 
2014, డిసెంబరు 14 నుండి 17 వరకు హైదరాబాదులో గోవా క్రికెట్ జట్టుతో జరిగిన మ్యాచ్ తో ఫస్ట్-క్లాస్ క్రికెట్ లోకి ఆరంగ్రేటం చేశాడు. 42 మ్యాచ్‌ల్లో 37.81 బ్యాటింగ్ సగటుతో 2,609 పరుగులు చేశాడు. ఇందులో 8 సెంచరీలు, 10 అర్థసెంచరీలు ఉన్నాయి. 135 పరుగులతో అత్యధిక వ్యక్తిగత స్కోర్ చేశాడు.

లిస్టు-ఎ 
2014, నవంబరు 11న హైదరాబాదులో కర్ణాటక క్రికెట్ జట్టుతో జరిగిన మ్యాచ్ తో లిస్టు-ఎ క్రికెట్ లోకి ఆరంగ్రేటం చేశాడు. 29 మ్యాచ్‌ల్లో 40.14 బ్యాటింగ్ సగటుతో 1,084 పరుగులు చేశాడు. ఇందులో 2 సెంచరీలు, 8 అర్థసెంచరీలు ఉన్నాయి. 136 పరుగులతో అత్యధిక వ్యక్తిగత స్కోర్ చేశాడు.

ట్వంటీ20 
2015, మార్చి 25న కొచ్చిలో తమిళనాడు క్రికెట్ జట్టుతో జరిగిన మ్యాచ్ తో ట్వంటీ20 క్రికెట్ లోకి ఆరంగ్రేటం చేశాడు. 40 మ్యాచ్‌ల్లో 28.60 బ్యాటింగ్ సగటుతో 1,087 పరుగులు చేశాడు. ఇందులో 5 అర్థసెంచరీలు ఉన్నాయి. 91 పరుగులతో అత్యధిక వ్యక్తిగత స్కోర్ చేశాడు.

మూలాలు

బయటి లింకులు 
 క్రిక్‌ఇన్ఫో లో తన్మయ్ అగర్వాల్ ప్రొఫైల్

జీవిస్తున్న ప్రజలు
1995 జననాలు
హైదరాబాదు జిల్లా వ్యక్తులు
హైదరాబాదు జిల్లా క్రీడాకారులు
క్రికెట్ క్రీడాకారులు